Document ID: 32005R0118

KOMISSION ASETUS (EY) N:o 118/2005,
annettu 26 päivänä tammikuuta 2005,
neuvoston asetuksen (EY) N:o 1782/2003 liitteen VIII muuttamisesta ja mainitussa asetuksessa säädetyn tilatukijärjestelmän osittaista tai vapaaehtoista täytäntöönpanoa koskevien talousarviomäärärahojen enimmäismäärien ja yhtenäisen pinta-alatuen järjestelmän vuotuisten kokonaismäärärahojen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (ETY) N:o 2019/93, (EY) N:o 1452/2001, (EY) N:o 1453/2001, (EY) N:o 1454/2001, (EY) N:o 1868/94, (EY) N:o 1251/1999, (EY) N:o 1254/1999, (EY) N:o 1673/2000, (ETY) N:o 2358/71 ja (EY) N:o 2529/2001 muuttamisesta 29 päivänä syyskuuta 2003 annetun neuvoston asetuksen (EY) N:o 1782/2003 (1) ja erityisesti sen 64 artiklan 2 kohdan, 70 artiklan 2 kohdan, 71 artiklan 2 kohdan, 143 b artiklan 3 kohdan ja 145 artiklan i alakohdan,
sekä katsoo seuraavaa:
(1)
Asetuksen (EY) N:o 1782/2003 liitteessä VIII olevia määriä olisi tarkistettava mainitun asetuksen 62 artiklassa säädettyä vaihtoehtoa käyttävien jäsenvaltioiden osalta mainitun asetuksen 145 artiklan i alakohdassa tarkoitettujen toimitettujen tietojen mukaisesti.
(2)
Niiden jäsenvaltioiden osalta, jotka panevat täytäntöön asetuksen (EY) N:o 1782/2003 III osastossa säädetyn tilatukijärjestelmän vuonna 2005, olisi vahvistettava kullekin mainitun asetuksen 66-69 artiklassa tarkoitetulle tuelle talousarviomäärärahojen enimmäismäärät vuodeksi 2005.
(3)
Niiden jäsenvaltioiden osalta, jotka käyttävät asetuksen (EY) N:o 1782/2003 70 artiklassa säädettyä vaihtoehtoa vuonna 2005, olisi vahvistettava tilatukijärjestelmän ulkopuolelle jääville suorille tuille talousarviomäärärahojen enimmäismäärät vuodeksi 2005.
(4)
Niiden jäsenvaltioiden osalta, jotka käyttävät asetuksen (EY) N:o 1782/2003 71 artiklassa säädettyä siirtymäkautta vuonna 2005, olisi vahvistettava mainitun asetuksen liitteessä VI lueteltuihin suoriin tukiin sovellettavat talousarviomäärärahojen enimmäismäärät vuodeksi 2005.
(5)
Selvyyden vuoksi on aiheellista julkaista tilatukijärjestelmän vuoden 2005 talousarviomäärärahojen enimmäismäärät sen jälkeen, kun asetuksen (EY) N:o 1782/2003 66-70 artiklassa tarkoitetuille tuille vahvistetut enimmäismäärät on vähennetty mainitun asetuksen liitteessä VIII olevista tarkistetuista enimmäismääristä.
(6)
Niiden yhteisöön vuonna 2004 liittyneiden jäsenvaltioiden osalta, jotka panevat täytäntöön asetuksen (EY) N:o 1782/2003 IV a osastossa säädetyn yhtenäisen pinta-alatuen järjestelmän vuonna 2005, vuotuiset kokonaismäärärahat vuodelle 2005 olisi vahvistettava mainitun asetuksen 143 b artiklan 3 kohdan mukaisesti.
(7)
Tässä asetuksessa säädetyt toimenpiteet ovat suorien tukien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1782/2003 liite VIII tämän asetuksen liitteessä I olevalla tekstillä.
2 artikla
1. Vahvistetaan asetuksen (EY) N:o 1782/2003 64 artiklan 2 kohdassa tarkoitetut talousarviomäärärahojen enimmäismäärät vuodeksi 2005 tämän asetuksen liitteiden II ja III mukaisesti.
2. Vahvistetaan asetuksen (EY) N:o 1782/2003 71 artiklan 2 kohdassa tarkoitetut talousarviomäärärahojen enimmäismäärät vuodeksi 2005 tämän asetuksen liitteen IV mukaisesti.
3. Vahvistetaan tilatukijärjestelmän talousarviomäärärahojen enimmäismäärät vuodeksi 2005 tämän asetuksen liitteen V mukaisesti.
4. Vahvistetaan asetuksen (EY) N:o 1782/2003 143 b artiklan 3 kohdassa tarkoitetut vuotuiset kokonaismäärärahat vuodelle 2005 tämän asetuksen liitteen VI mukaisesti.
3 artikla
Jäsenvaltioiden, jotka valitsevat asetuksen (EY) N:o 1782/2003 58 artiklassa säädetyn alueellisen täytäntöönpanon, on ilmoitettava komissiolle tilatukijärjestelmän ensimmäisen täytäntöönpanovuoden 31 päivään joulukuuta mennessä vahvistetut alueelliset enimmäismäärät viimeistään seuraavan vuoden 1 päivänä maaliskuuta.
4 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä tammikuuta 2005.

Labels: 19
5
6
18
15